作者：石孝友
词牌/韵律：望海潮

paragraphs: 离情冰泮，归心云扰，黯然凝伫江皋。
柳色摇金，梅香弄粉，依稀满眼春娇。
常记极游遨。
更与持玉斝，因解金貂。
郎去翟塘，妾家巫峡水迢迢。
别来暗减风标。
奈碧云暗断，翠被香消。
春草生池，芳尘凝榭，凄凉月夕花朝。
千里梦魂劳。
但鸟啼渡口，猿响山椒。
拟把无穷幽恨，万叠写霜绡。